गीत-संगीत को बढ़ावा देने के लिए मध्य प्रदेश में प्रतिष्ठित राष्ट्रीय लता मंगेशकर सम्मान से कलाकारों को सम्मानित किया जाता है. हर साल की तरह इस बार भी इस प्रतिष्ठित राष्ट्रीय सम्मान से संगीत के क्षेत्र के तीन विभूतियों को सम्मानित किया गया. गुरुवार रात को वर्ष 2012 के लिए उषा खन्ना, वर्ष 2015 के लिए उदित नारायण तथा वर्ष 2016 के लिए अनु मलिक को यह सम्मान प्रदान किया गया. आपको बता दें कि यह सम्मान वर्ष 1984 में स्थापित किया गया था और अब तक 28 विभूतियों को इस प्रतिष्ठित सम्मान से सम्मानित किया जा चुका है.